**Saistošo noteikumu Nr.31/2021 „Kārtība, kādā Ogres novada pašvaldība sedz pirmsskolas izglītības programmas izmaksas privātajai izglītības iestādei”**

**paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1.Saistošo noteikumu nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 6. punktu ar 2021. gada 1. jūlija jaunievēlētās pašvaldības domes pirmo sēdi stājas spēkā jaunizveidotais Ogres novads, kurā ietilpst šādas teritoriālā iedalījuma vienības: Birzgales pagasts, Ikšķiles pilsēta, Jumpravas pagasts, Krapes pagasts, Ķeguma pilsēta, Ķeipenes pagasts, Lauberes pagasts, Lēdmanes pagasts, Lielvārdes pagasts, Lielvārdes pilsēta, Madlienas pagasts, Mazozolu pagasts, Meņģeles pagasts, Ogres valstspilsēta, Ogresgala pagasts, Rembates pagasts, Suntažu pagasts, Taurupes pagasts, Tīnūžu pagasts, Tomes pagasts, un izbeidzas visu bijušo pašvaldību domju pilnvaras. Ogres novada pašvaldība ir novadā iekļauto pašvaldību institūciju, finanšu, mantas, tiesību un saistību pārņēmēja. Likuma pārejas noteikumu 17. punkts noteic, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, izņemot saistošos noteikumus par teritorijas plānojumu, kurus izstrādā līdz 2025. gada 31. decembrim. Ievērojot Administratīvo teritoriju un apdzīvoto vietu likuma Pārejas noteikumu 17. punktu, ir nepieciešams apstiprināt jaunus saistošos noteikumus "Kārtība, kādā Ogres novada pašvaldība sedz pirmsskolas izglītības programmas izmaksas privātajai izglītības iestādei", kuru piemērošanas kārtība attiektos uz visu jaunveidoto Ogres novada teritoriju. |
| 2.Īss saistošo noteikumu satura izklāsts | Saistošie noteikumi nosaka vienotu kārtību, kādā tiek maksāts līdzfinansējums par pirmsskolas izglītības programmas izmaksas privātajai izglītības iestādei. |
| 3.Informācija par saistošo noteikumu ietekmi uz pašvaldības budžetu | Šobrīd Ogres novada pašvaldībā ir 212 bērni (128 bērni, kuru deklarētā dzīvesvieta ir Ikšķiles pilsētā un Tīnūžu pagastā un 84 bērni, kuru deklarētā dzīvesvieta ir Ogres pilsētā), kas apmeklē privātās izglītības iestādes. Kopējais mēnesī izlietotais finansējumus ir 51 225,13 EUR.2021. gada budžetā ir plānots finansējums privātajām pirmsskolas izglītības iestādēm 619 476,00 EUR. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu īstenošanas rezultātā var tikt veicināta uzņēmējdarbības attīstība Ogres novada pašvaldības administratīvajā teritorijā. |
| 5. Informācija par administratīvajām procedūrām | Pašvaldības atbalsta pirmsskolas izglītības pakalpojuma nodrošināšanai tiks noslēgts līgums starp Ogres novada pašvaldību un privāto izglītības iestādi.Ogres novada Izglītības pārvaldes vadītāja faktisko rīcību vai pieņemtos lēmumus var apstrīdēt, viena mēneša laikā no lēmuma pieņemšanas iesniedzot attiecīgu iesniegumu pašvaldības izpilddirektoram, bet pašvaldības izpilddirektora lēmumu par sūdzību par Ogres novada Izglītības pārvaldes vadītāja faktisko rīcību vai pieņemtajiem lēmumiem - pārsūdzēt tiesā, ja normatīvajos aktos nav noteikts citādi. |
| 6. Informācija par konsultācijām ar privātpersonām | Nav veiktas. |

Ogres novada domes priekšsēdētājs E.Helmanis